Dovzjansk (Ukraina)

Dovzjansk (ukrainsk Довжанськ; russisk Свердловск) er en by i Luhansk oblast (fylke) sørøst i Ukraina. Den er det administrative senteret i Dovzjanskyj rajon (kommune), men selve byen er en egen rajon i oblasten. Den ligger omkring 80 km fra Luhansk. Frem til 2016 het byen Sverdlovsk. De fleste av innbyggere arbeider i gruveindustrien. Historie Byen har røtter i en liten landsby ved kilden til elven Dolzjyk. Mot slutten av 1700-tallet ble den av Katarina II av Russland gitt til ataman Vasyl Orlov som lønn for glimrende militærtjeneste. Landsbygden fikk navnet Dolzjykovo-Orlovske. Utviklingen av området skjøt fart mot slutten av 1800-tallet etter at det ble oppdaget kull i Donetsk-regionen. I 1938 fikk den bystatus og navnet Sverdlovsk til minne om bolsjeviklederen Jakov Sverdlov. Referanser Eksterne lenker Offisielt nettsted (en) Sverdlovsk, Luhansk Oblast – kategori av bilder, video eller lyd på Commons Rajon Sverdlovsk